ମେକ୍ଲୋଫେନାମିକ ଏସିଡ

ମେକ୍ଲୋଫେନାମିକ ଏସିଡ (ଇଂରାଜୀ ଭାଷାରେ Meclofenamic acid), ମେକ୍ଲୋଫେନାମେଟ ଏହାର ଏକ ବେପାର ନାମ, ହେଉଛି ଏକ ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ (NSAIDs) ଯାହା ଯନ୍ତ୍ରଣା ଓ ପ୍ରଦାହର ଚିକିତ୍ସା ପାଇଁ ବ୍ୟବ‌ହୃତ ହୁଏ । ଏମାନଙ୍କ ମଧ୍ୟରେ ରତୁଶୂଳ, ଓଷ୍ଟିଓଆର୍ଥ୍ରାଇଟିସ ଏବଂ  ରିଉମାଟଏଡ ଆର୍ଥ୍ରାଇଟିସଉଲ୍ଲେଖ‌ଯୋଗ୍ୟ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଅଇ, ପେଟ ଯନ୍ତ୍ରଣା ଏବଂ ରାସ ଅନ୍ତର୍ଭୁକ୍ତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଖାଦ୍ୟନଳୀ ରକ୍ତସ୍ରାବ, ଫୁଲା, ଆଲର୍ଜି ପ୍ରତିକ୍ରିୟା, ଜଠରାନ୍ତ୍ର ଛିଦ୍ର ଏବଂ ଷ୍ଟ୍ରୋକ ହୋଇପାରେ ।|  ଗର୍ଭାବସ୍ଥାର ଶେଷ ଭାଗରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ସିଓଏକ୍ସ-୧ ଏବଂ ସିଓଏକ୍ସ-୨କୁ ( COX-1 ଏବଂ COX-2) ଅବରୋଧ କରି ପ୍ରୋଷ୍ଟାଗ୍ଲାଣ୍ଡିନ୍ ଗଠନକୁ ହ୍ରାସ କରେ ।

୧୯୮୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମେକ୍ଲୋଫେନାମିକ ଏସିଡ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୫୦ ମିଗ୍ରା ବିଶିଷ୍ଟ ୩୦ଟି ବଟିକାର ମୂଲ୍ୟ ପ୍ରାୟ ୪୬ ଡଲାର । ଏହା ଅନ୍ୟମାନଙ୍କ ମଧ୍ୟରେ ମେକଲୋମେନ ନାମରେ ବିକ୍ରି ହୁଏ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ